Ari Santos

Ari Santos (eli Ari, s. 6. maaliskuuta 1982 São Paulo) on brasilialainen futsalpelaaja, joka edustaa venäläistä Moskovan Dinamoa ja Brasilian futsalmaajoukkuetta. Pelipaikaltaan 173 senttimetriä pitkä ja 73 kilogrammaa painava Ari on laitapelaaja.

Ari on voittanut Brasilian kanssa kahdesti MM-kultaa, vuosina 2008 ja 2012. Vuoden 2012 MM-kilpailuissa hän onnistui maalinteossa neljästi ja vuonna 2008 kahdesti.

Moskovan Dinamossa Ari on pelannut vuodesta 2015 alkaen. Sitä ennen hän edusti vuodet 2009–2015 espanjalaista FC Barcelonaa, jonka kanssa hän voitti muun muassa kahdesti UEFA Futsal Cupin ja kolmesti Espanjan liigan. Barcelonan lisäksi Ari on pelannut espanjalaisessa Celta Vigossa ja kotimaassaan.

Lähteet 

Brasilialaiset futsalpelaajat
Vuonna 1982 syntyneet
Elävät henkilöt